**[vodice@os-vodice.skole.hr](mailto:vodice@os-vodice.skole.hr)**

Osnovna škola Vodice / [os-vodice.skole.hr](http://os-vodice.skole.hr/)

I Z V J E Š Ć E

2019./2020.

Kratki pregled

|  |
| --- |
| OŠ Vodice – 32 razredna odjela– 663 učenika |
| PŠ Tribunj - 4 razredna odjela – 65 učenika |

### **OSNOVNA ŠKOLA VODICE**

**V O D I C E**

### **I Z V J E Š Ć E**

**O REALIZACIJI GODIŠNJEG PLANA I PROGRAMA**

**RADA OSNOVNE ŠKOLE VODICE U 2019. / 2020.**

**Vodice, rujan 2020.**

I. U V J E T I R A D A 2

I. 1. OBILJEŽJA ŠKOLSKOG PODRUČJA 2

I. 2. MATERIJALNI UVJETI 2

I. 3. UČITELJSKI KADAR I OSTALI DJELATNICI 2

II. O R G A N I Z A C I J A R A D A 3

II. 1. PODACI O UČENICIMA, RAZREDNIM ODJELIMA I ORGANIZACIJI NASTAVE 3

II. 2. GODIŠNJI KALENDAR RADA ŠKOLE 3

III. KULTURNA I JAVNA DJELATNOST ŠKOLE 4

III. 1 NATJECANJA I SMOTRE 4

IV. ZDRAVSTVENA , SOCIJALNA I EKOLOŠKA ZAŠTITA UČENIKA 6

V. INTERNO STRUČNO USAVRŠAVANJE 7

VI. REALIZACIJA NASTAVNOG PLANA I PROGRAMA ANALIZA ODGOJNO-OBRAZOVNIH POSTIGNUĆA 8

VI. 1. PRISTUP PLANIRANJU I PROGRAMIRANJU SVIH OBLIKA 8

NASTAVNOG PLANA I PROGRAMA 8

VI. 2. REALIZACIJA NASTAVNOG PLANA I PROGRAMA REDOVITE NASTAVE 8

VI. 3. REALIZACIJA IZBORNE NASTAVE 9

VI. 4. REALIZACIJA DODATNE NASTAVE 9

VI. 5. REALIZACIJA DOPUNSKE NASTAVE 10

VI. 6. REALIZACIJA IZVANNASTAVNIH I IZVANŠKOLSKIH AKTIVNOSTI 10

VI. 7.  RAD S UČENICIMA S TEŠKOĆAMA U RAZVOJU 11

VI. 8. RAD I POSTIGNUĆA U REDOVNOJ I IZBORNOJ NASTAVI 11

VII. PRIJEDLOG MJERA ZA POBOLJŠANJE ODGOJNO– OBRAZOVNOG RADA 12

VII. 1 RAD S UČENICIMA 12

VII. 2 SURADNJA S RODITELJIMA 12

VII. 3 SURADNJA SVIH SKUPINA U ŠKOLI 13

# U V J E T I R A D A

#### 

## I. 1. OBILJEŽJA ŠKOLSKOG PODRUČJA

Svoju djelatnost škola obavlja na području Grada Vodica i Općine Tribunj.

Na gradskom području djeluje još jedna osnovna škola u punoj razvijenosti - Osnovna škola Čista Velika.

Iz navedenog je vidljivo da nije došlo ni do kakvih izmjena u mreži škola na našem području, što ne znači da to ne bi trebalo u budućnosti napraviti. U područje Grada Vodica teritorijalno je uključen i otok Prvić, dok su djeca s tog otoka iz mjesta Prvić Luke i Prvić Šepurine uključena u Osnovnu školu Fausta Vrančića Šibenik.

Adekvatnim povezivanjem otoka Prvića sa Srimom (brodom 5 – 10 min.) i ta djeca bi mogla biti uključena u Osnovnu školu Vodice, što je daleko bliže nego što sada putuju. Značajnijih promjena u socio-ekonomskoj strukturi stanovništva nije bilo, koje bi bitno utjecale na rad u školi, samo treba pripomenuti da je poratnih godina bio veći broj doseljenika te se i na taj način iz godine u godinu povećavao broj djece u našoj školi i taj trend se nastavlja

## I. 2. MATERIJALNI UVJETI

Odgojno-obrazovnu djelatnost škola obavlja u dvije školske zgrade: matičnoj školi u Vodicama (u uporabi od školske l982/83 godine). i u područnoj školi Tribunj (u uporabi od školske l970/71 godine)

Školska zgrada u Vodicama ima 31 učionički prostor ukupne veličine 2126 m2 , a zgrada PŠ Tribunj dva učionička prostora veličine 120 m2.

Građevinsko stanje zgrada uz tekuće održavanje i manje investicijsko ulaganje je dobro. Nastavna sredstva i pomagala se obnavljaju iz godine u godinu prema materijalnim prilikama. Nužno je nabaviti jedno prikladno vozilo ili kombi-bus za potrebe škole.

Krovište škole na više mjesta je vlažilo-prokišnjavalo te su sanirane sve ravne površine na krovu ( „ploče“), još je potrebno sanirati fasadu škole što je u tijeku i u više faza (godina).

Stanje školskog okoliša ne zadovoljava jer gotovo 3000 m2 nije uređeno zbog neriješenih imovinsko pravnih odnosa, iako škola ima pravo korištenja, bivši vlasnik je onemogućavao pristup ali plaćena je naknada i u postupku je dobivanje vlasničkog lista.

## I. 3. UČITELJSKI KADAR I OSTALI DJELATNICI

U protekloj školskoj godini radilo je 19 učitelja razredne nastave , 31 učitelja predmetne nastave i 5 vjeroučitelja – cjelokupna nastava u potpunosti je stručno zastupljena.

Stručnu službu pored ravnatelja čine još i pedagog, psiholog, logoped i knjižničarka. Godišnje strukturiranje radnog vremena obavljeno je prema pravilniku o obavezama učitelja i stručnih suradnika u osnovnoj školi.

# O R G A N I Z A C I J A R A D A

## II. 1. PODACI O UČENICIMA, RAZREDNIM ODJELIMA I ORGANIZACIJI NASTAVE

|  |  |  |  |  |  |  |
| --- | --- | --- | --- | --- | --- | --- |
| Obilježje | Razredna nastava | | Predmetna nastava | | **U K U P N O** | |
|  | **Učenika** | **Odjela** | **Učenika** | **Odjela** | **Učenika** | **Odjela** |
| OŠ Vodice | 303 | 15 | 360 | 17 | 663 | 32 |
| PŠ Tribunj | 65 | 4 | 0 | 0 | 65 | 4 |
| **UKUPNO** | **368** | **19** | **360** | **17** | **728** | **36** |

U matičnoj školi u razrednoj nastavi je bilo 303 učenika u 15 odjela, a u područnoj školi 65 učenika u 4 odjela što ukupno iznosi 368 učenika u 19 odjela. U predmetnoj nastavi bilo je 360 učenika u 17 odjela dok predmetne nastave u područnoj školi nema. Ukupno u školskoj

2019. /2020. godini na kraju je bilo 728 učenika u 36 odjela.

## II. 2. GODIŠNJI KALENDAR RADA ŠKOLE

U protekloj školskoj godini planirano je 176 nastavnih dana.

Nastava je počela 09. rujna 2019. a završila 26. lipnja 2020.

Nastava je bila planirana do 17.6.2020, ali je zbog 16 dana štrajka u 2019. produžena.

Odrađeno je 175 nastavnih radnih dana.

Dan škole planiran za 29. svibnja bio je nastavni dan, kako bi nadoknadili dane u štrajku, a jednodnevne ekskurzije većim dijelom nisu realizirane zbog proglašene pandemije COVID-19 bolesti i prelaska na nastavu na daljinu.

Broj blagdana i neradnih dana je bilo 12, subota i nedjelja 85 a dana odmora učenika 72.

# KULTURNA I JAVNA DJELATNOST ŠKOLE

Na početku školske godine svečano su primljeni učenici prvog razreda i njihovi roditelji. Tijekom školske godine obilježeni su svi važni datumi razrednim događanjima i proslavama ili školskim programima za sve učenike i roditelje: Dani kruha, Sveta Luce, Sveti Nikola, Božić, Valentinovo, Poklade, Dan škole (obilježen prezentacijom postignuća učenika u digitalnom obliku). Učenicima i roditeljima vrlo zanimljiva Večer matematike i ove godine je organizirana za naše mlađe učenike škole te njihove roditelje.

Školski projekt ,, Vodiški stakleni riton „se nije realizirao zbog epidemiološke situacije.

Dio programa kulturne i javne djelatnosti ostvaren je suradnjom učitelja i školske knjižnice. Mjesec hrvatske knjige obilježen je književnim susretom i posjetom učenika prvih razreda. Učenici prvih razreda upoznati su s radom školske knjižnice kroz prigodni program.

Učenici su posjećivali muzeje i knjižnice u sklopu izvanučionične nastave te projektne nastave. Dijelom su ostvareni posjeti Kulturnom centru u Vodicama te posjet kazališnih predstava i filmova planiranih do 13.03.2020., odnosno do prelaska rada škole na Nastavu na daljinu.

Razrednici su tijekom školske godine s roditeljima učenika redovito održavali roditeljske sastanke u sastavu kojih su povremeno održavana i predavanja za roditelje na sljedeće teme:

Kako pomoći prvoškolcu,

O čitanju,

Naučimo ih učiti,

Samopoštovanje kod djece,

Organizacija slobodnog vremena,

Ocjena i njena uloga,

Kako u petom razredu?,

Kako roditelji mogu utjecati na uspjeh učenika u učenju,

Kako učiti i služiti se udžbenicima,

Tipovi roditeljstva, Što je potrebno da bi dijete bilo uspješno u školi,

Kako poboljšati uspjeh u učenju i ponašanju,

Postavljanje granica u odgoju, Radne navike učenika.

U suradnji s CISOK-om organizirano je informiranje roditelja 8-ih razreda o upisima u srednju školu. Upoznati su i s Pravilnikom o načinima, postupcima i elementima vrednovanja te Pravilnikom o kriterijima za izricanje pedagoških mjera.

## III. 1 NATJECANJA I SMOTRE

Učenici su sudjelovali na likovnim i literarnim natječajima te na općinskim, županijskim i državnim susretima i natjecanjima iz više predmeta (nisu održana sva županijska natjecanja zbog nastale situacije vezane uz COVID-19) s vrlo dobrim rezultatima i to:

**UČENICI NA DRŽAVNOM ILI MEĐU PRVA TRI MJESTA NA ŽUPANIJSKOM NATJECANJU šk.god. 2019./2020.**

|  |  |  |  |  |  |
| --- | --- | --- | --- | --- | --- |
| **IME I PREZIME UČENIKA** | **RAZ** | PODRUČJE | **RANG** | **MENTOR** | **NATJECANJE** |
| Fabijan Cukrov | 4. | Matematika | 1. | Maja Mrvica | ŽUPANIJSKO |
| Jakov Crnov | 5. | Matematika | 1. | Aljoša Burazer |
| Jasna Buturović | 5. | Tehnička kultura | 2. | Ružica Gulam |
| Iva Josipović | 7. | Tehnička kultura | 1. | Ružica Gulam |
| Laura Unić | 8. | Tehnička kultura | 1. | Ružica Gulam |
| Patrik Adžaga | 8. | Tehnička kultura | 3. | Ružica Gulam |

# ZDRAVSTVENA , SOCIJALNA I EKOLOŠKA ZAŠTITA UČENIKA

Za sve učenike putnike organiziran je autobusni prijevoz (“Autotransport” Šibenik).

Prehrana učenika ( marenda ) organizirana je preko pekare „Tribunj“ iz Tribunja.

Ostvaren je cjelokupan program preventivnih mjera za zaštitu zdravlja učenika: sistematski liječnički pregledi djece prije upisa u 1. razred i za učenike 5. i 8. razreda; ciljani liječnički pregledi vida (3.r.) te kralješnice i stopala (6.r.); cijepljenje protiv Hepatitisa B (6.r.), DI-TE,POLIO (1. i 8.r.). Napravljena je i audiometrija (7.r.). Tijekom školske godine za učenike su održana predavanja sa zdravstvenom tematikom: medicinska sestra/liječnica (ZZJZ) održala je predavanje za učenike o higijeni zuba (1.r.), pravilnoj prehrani (3.r.), promjenama u pubertetu (5.r.).

Razrednici su na satima razrednika održavali predavanja/radionice iz kurikuluma zdravstvenog odgoja ili međupredmetne teme iz „Škole za život“, pojedine teme realizirale su školska pedagoginja i psihologinja.

Za učenike osmih razreda organizirana je višednevna ekskurzija te terenska nastava u Vukovar, a za učenike trećih razreda organiziran je dvodnevni izleti na Kupres. Ostali izleti jednodnevni i višednevni nisu realizirani.

Programom mjera za prevenciju nasilja nastavljaju se aktivnosti započete prethodnih godina. Potiču se učitelji da cjelokupan odgojno-obrazovni rad usmjeravaju na podupiranje samoodređenja i pozitivnog identiteta učenika, na uvažavanje različitosti i toleranciju te da pomažu učenicima razvijati socijalne vještine. Potiču se učenici i učitelji da usvoje obrazac ponašanja učenika-žrtve nasilničkog ponašanja te da se ponašaju u skladu s *Načinom postupanja u kriznoj situaciji*. Stručni tim škole je održao za učenike radionice o nenasilnom ponašanju te toleranciji različitosti; intenzivno je pružao pomoć u rješavanju sukoba među učenicima, pomoć zlostavljanim učenicima kao i nasilnim učenicima te radio s roditeljima uključenih učenika.

Radilo se i na prevenciji ovisnosti obradom tema na satu razrednika. Uz razrednike realizatori su bili i stručni suradnici škole te vanjski suradnici (HZZJZ, Policijska uprava).

Uspješno je provedeno više akcija solidarnosti kroz razne školske programe i projekte: za bolesne, za materijalno potrebite, te akcija «Solidarnost na djelu» u organizaciji Crvenog križa.

Ekološka zaštita učenika ostvarivana je obradom ekoloških tema na satima razrednika, programom rada školske zadruge, akcijama uređenja školskog okoliša, kontinuiranim ekološki prihvatljivim ponašanjem prema starom papiru u našoj školi, realizacijom projekta prikupljanja starih baterija i elektroničkog otpada u programu tehničke kulture, realizacijom nastavnih projekata. Posebna pozornost ovim problemima posvećena je tijekom realizacije školskog projekta „Eko svijest za bolji svijet“ u kojeg su bili uključeni svi učenici od 1. do 8. razreda raznovrsnim oblicima ekološkog ponašanja u okolišu škole.

# INTERNO STRUČNO USAVRŠAVANJE

Stručno usavršavanje učitelja odvijalo se putem predavanja/radionica, uživo ili na daljinu te redovitim praćenjem web-stranica za edukaciju nastavnika (Loomen, EMA i ettaedu). Stručna vijeća razredne nastave radila su redovito na timskom mjesečnom programiranju, a stručna vijeća nastavnih predmeta ili skupine predmeta su se tijekom školske godine sastajala prema planu i programu. «Kutić za učitelje» je nadopunjavan materijalima o inovacijama kao i informacijama o novoj literaturi za individualno stručno usavršavanje te lecima na aktualne teme.

Učitelji razredne i predmetne nastave redovito su sudjelovali na županijskim stručnim vijećima te stručnim skupovima u organizaciji Agencije za odgoj i obrazovanje.

# REALIZACIJA NASTAVNOG PLANA I PROGRAMA ANALIZA ODGOJNO-OBRAZOVNIH POSTIGNUĆA

## VI. 1. PRISTUP PLANIRANJU I PROGRAMIRANJU SVIH OBLIKA

## NASTAVNOG PLANA I PROGRAMA

Planiranje svih odgojno-obrazovnih oblika nastavnog rada izvršeno je prema nastavnom planu i programu za OŠ. Izvršeno je godišnje globalno planiranje i programiranje u razrednoj i predmetnoj nastavi koje je uključilo i planiranje zajedničkih projekata ili integriranih nastavnih dana. Godišnji planovi svih nastavnih predmeta redovite i izborne nastave, dodatne nastave i sata razrednika dostupni su u zbornici, kao i redovni programi uz prilagodbu sadržaja te redovni programi uz individualizirane postupke za učenike s posebnim potrebama. Planovi i programi izvannastavnih aktivnosti izrađeni su u za to predviđenim bilježnicama.

Timsko tematsko integracijsko-korelacijsko mjesečno programiranje redovite nastave obavljalo se svakog mjeseca na sastancima razrednih vijeća 1.- 4. razreda. Nakon toga učitelji su izrađivali individualne mjesečne operativne programe. U svom radu velika većina učitelja redovito se dnevno pripremala za izvođenje nastave. U razrednoj i predmetnoj nastavi koriste se različiti oblici nastavnih priprema.

Dva puta godišnje učitelji daju izvješće o realizaciji plana i programa te se izrađuje analiza realizacije programa.

## VI. 2. REALIZACIJA NASTAVNOG PLANA I PROGRAMA REDOVITE NASTAVE

Škola je radila u petodnevnom radnom tjednu i ostvarili smo 178 nastavnih dana.

|  |  |  |  |
| --- | --- | --- | --- |
| **Nastavni predmet** | **Planirano** | **Ostvareno** | **Razlika** |
| Hrvatski jezik | 6020 | 6014 | -6 |
| Likovna kultura | 1260 | 1266 | +6 |
| Glazbena kultura | 1260 | 1261 | +1 |
| Engleski jezik | 3115 | 3088 | -27 |
| Matematika | 5040 | 5023 | -17 |
| Priroda i društvo | 1470 | 1485 | +15 |
| Priroda | 545 | 539 | -6 |
| Biologija | 560 | 556 | -4 |
| Kemija | 560 | 567 | +7  66666666666666666666666666666666666666666666666666666666666666666666666666666666666666666666666666666666666666666666 |
| Fizika | 560 | 556 | -4 |
| Povijest | 1190 | 1167 | -23 |
| Geografija | 1105 | 1101 | -4 |
| Tehnička kultura | 595 | 592 | -3 |
| Tjelesna i zdravstvena kultura | 1190 | 1188 | -2 |
| Informatika | 630 | 616 | -14 |
| **U K U P N O** | **25180** | **25098** | **-82** |

Pojedini nastavni sadržaji realizirani su integriranjem nastavnih sadržaja više nastavnih predmeta. Dio nastavnih sadržaja ostvaren je putem projekta *Vodiški stakleni riton* u kojem su sudjelovali pojedini učitelji (hrvatski jezik, priroda, povijest, tehnička kultura). *N*ije ostvaren planirani fond nastavnih sati s učenicima 5.-8. razreda zbog epidemiološke situacije.

Učenici razredne nastave su sudjelovali u projektima*:*

*Hrvatski velikani-Faust Vrančić;*

*Dan planete Zemlje;*

*Eko projekt posadi stablo;*

*Posadi lukovicu, uberi cvijet*.

Na taj način su ostvarene 22 izvanučioničke nastave sa 165 učenika razredne nastave

## VI. 3. REALIZACIJA IZBORNE NASTAVE

|  |  |  |  |  |  |
| --- | --- | --- | --- | --- | --- |
| **Nastavni predmet** | **Skupina** | **Učenika** | **Planirano** | **Ostvareno** | **Razlika** |
| Njemački jezik | 11 | 170 | 770 | 766 | -4 |  |
| Vjeronauk | 36 | 681 | 2520 | 2519 | -1 |  |
| Informatika | 5 | 79 | 350 | 350 | 0 |  |
| **U K U P N O** | **52** | **930** | **3640** | **3635** | **-5** |

## VI. 4. REALIZACIJA DODATNE NASTAVE

Razredna nastava

|  |  |  |  |  |  |
| --- | --- | --- | --- | --- | --- |
| **Nastavni predmet** | **Skupina** | **Učenika** | **Planirano** | **Ostvareno** | **Razlika** |
| Hrvatski jezik | 7 | 50 | 245 | 195 | -50 |  |
| Matematika | 7 | 48 | 210 | 196 | -14 |  |
| Priroda i društvo | 7 | 52 | 210 | 195 | -15 |  |
| **U K U P N O** | **21** | **150** | **665** | **586** | **-79** |

Predmetna nastava

|  |  |  |  |  |  |
| --- | --- | --- | --- | --- | --- |
| **Nastavni predmet** | **Skupina** | **Učenika** | **Planirano** | **Ostvareno** | **Razlika** |
| Hrvatski jezik | 2 | 6 | 70 | 63 | -7 |  |
| Biologija | 1 | 5 | 35 | 12 | -23 |  |
| Kemija | 1 | 10 | 35 | 35 | 0 |  |
| Engleski jezik | 1 | 16 | 70 | 70 | 0 |  |
| Fizika | 2 | 4 | 70 | 68 | -2 |  |
| Matematika | 3 | 10 | 105 | 95 | 10 |  |
| Tehnička kultura | 1 | 20 | 70 | 60 | -10 |  |
|  |  |  |  |  |  |  |
|  |  |  |  |  |  |  |
| **U K U P N O** | **11** | **61** | **445** | **403** | **- 52** |

## VI. 5. REALIZACIJA DOPUNSKE NASTAVE

Razredna nastava

|  |  |  |  |  |  |
| --- | --- | --- | --- | --- | --- |
| **Nastavni predmet** | **Skupina** | **Učenika** | **Planirano** | **Ostvareno** | **Razlika** |
| Hrvatski jezik | 17 | 65 | 320 | 262 | **-58** |
| Matematika | 19 | 64 | 397 | 344 | **-53** |

Dopunska nastava u razrednoj nastavi planira se i realizira fleksibilno, prema potrebama

učenika.

Predmetna nastava

|  |  |  |  |  |  |
| --- | --- | --- | --- | --- | --- |
| **Nastavni predmet** | **Skupina** | **Učenika** | **Planirano** | **Ostvareno** | **Razlika** |
| Hrvatski jezik | 3 | 16 | 105 | 101 | -4 |
| Engleski jezik | 1 | 8 | 35 | 35 | 0 |
| Matematika | 5 | 45 | 175 | 147 | -28 |
| Priroda | 1 | 8 | 35 | 12 | -23 |
| Biologija | 1 | 7 | 35 | 12 | -23 |
| Kemija | 1 | 10 | 35 | 35 | 0 |
| Fizika | 2 | 20 | 70 | 64 | -6 |
| **U K U P N O** | **14** | **114** | **490** | **406** | **-84** |

Dopunska nastava organizira se i provodi za učenike koji u svladavanju programa nailaze na teškoće radi opravdanih izostanaka zbog bolesti i drugih opravdanih izostanaka s nastavnog rada te radi lošije motivacije, lošijeg predznanja i prisutnosti teškoća u učenju.

Zbog opterećenosti učenika redovnom i izbornom nastavom velik problem predstavlja izrada rasporeda sati dopunske nastave.

Veći broj nerealiziranih sati dopunske i dodatne nastave nastao je zbog prelaska rada na daljinu, a povratkom u razred za razrednu nastavu uz preporuke MZO-a ovaj oblik nastave nije održavan, jer su učitelji bili zaduženi za djelomični rad na daljinu s učenicima koji se zbog objektivnih razloga nisu vratili u školu.

## VI. 6. REALIZACIJA IZVANNASTAVNIH I IZVANŠKOLSKIH AKTIVNOSTI

Izvannastavnim aktivnostima omogućuje se učenicima zadovoljenje sklonosti, sposobnosti i interesa za određena područja, značajne su u otkrivanju, poticanju i praćenju rada darovitih učenika.

Izvannastavne aktivnosti su bile organizirane u 29 skupina te svojim sadržajima omogućile učenicima zadovoljavanje raznovrsnih interesa. Obuhvaćeno je ukupno 473 učenika; 254 učenika razredne nastave i 219 učenika predmetne nastave. Planirano je ukupno 1115 sati, a ostvareno 949 sati.

U školi djeluje i Školski sportski klub koji okuplja 30 učenika, te Školska zadruga s 10 učenika.

U izvanškolske aktivnosti uključeno je 413 učenika, 264 mlađih i 149 stariji učenik.

## VI. 7.  RAD S UČENICIMA S TEŠKOĆAMA U RAZVOJU

 Tijekom školske godine proveden je postupak utvrđivanja primjerenog oblika školovanja za dvanaest učenika od kojih je jedan učenik dobio rješenje o redovnom nastavnom programu uz  prilagodbu sadržaja i individualizirane postupke, pet ih je dobilo rješenje o redovnom nastavnom programu uz individualizirane postupke, dok je za šest učenika opservacija još uvijek u tijeku. U protekloj školskoj godini s ukupno 42 učenika se radilo po prilagođenom, odnosno individualiziranom nastavnom programu. 35 učenika nižih razreda bilo je redovito uključeno u rad sa stručnim suradnikom – logopedom zbog različitih vrsta teškoća (teškoće usvajanja čitanja i pisanja, specifične teškoće čitanja, pisanja i računanja, poremećaji artikulacije i tečnosti govora, jezične teškoće). Logopedski tretman se u pravilu održavao u matičnoj školi i to u suprotnoj smjeni od one u koju su učenici bili uključeni, u svrhu što manjeg izbivanja učenika s nastave. U iznimnim slučajevima, na izričito traženje roditelja, tretman se odvijao u vrijeme nastave u dogovoru s učiteljima (u matičnoj školi te u PŠ u Tribunju).

## VI. 8. RAD I POSTIGNUĆA U REDOVNOJ I IZBORNOJ NASTAVI

Na kraju drugog polugodišta 15 učenika je negativno ocijenjeno (2,06%), svih 15 učenika upućuju se na dopunski rad i niti jedan na ponavljanje razreda.

Učenici predmetne nastave negativno su ocijenjeni iz slijedećih nastavnih predmeta: hrvatski jezik 2(0.27)%, priroda 1(0.13%), matematika 9 (1.23%), engleski jezik 2 (0.27%) povijest 1 (0.13%).Nakon dopunskog rada i/li polaganja popravnih ispita svi učenici su pozitivno ocijenjeni.

Na kraju školske godine, od ukupnog broja učenika (728), 728 učenika prelaze u viši razred. Opći uspjeh na kraju školske godine: odličan 368 učenika, vrlo dobar 260 učenika,

dobar 102 učenika, dovoljan 14 učenika.

Ukupno je neopravdanih izostanaka 323, najviše u osmom razredu. Opravdanih izostanaka je 22409.

Izrečene su 92 nagradne pedagoške mjere ( nagrade, usmene i pismene pohvale ) te 16 kazni: 12 opomena, 4 ukora.

Uzorno vladanje ima 690 učenika (94.78%), dobro vladanje 30 učenika ( 4.12%) a loše 1 učenika ( 0.13%).

# PRIJEDLOG MJERA ZA POBOLJŠANJE ODGOJNO– OBRAZOVNOG RADA

## VII. 1 RAD S UČENICIMA

Stalno promicati **vrijednosti rada** (svi)

* Stalno promicati **nultu toleranciju na nasilje** (svi)
* Poticati učenike na **postizanje viših ciljeva** (učitelji)
* Sve učenike poticati na postavljanje osobnih ciljeva i samovrednovanje
* Zahtjevi za učenike većih potencijala neka budu primjereni njihovim mogućnostima
* Stalno težiti **kvalitetnom poučavanju i učenju**: raznolikosti metoda i oblika rada, misaonom i radnom aktiviranju učenika, kvalitetnoj komunikaciji u nastavi (učitelji)
* Razumijevati **razvojne probleme učenika** i **karakteristike učenika novog doba** (učitelji)
* Imati **razumijevanja za teškoće**: obiteljske, emocionalne, zdravstvene (učitelji)
* Poticati učenike na redovitije sudjelovanje u **dopunskoj nastavi** (učitelji)
* Primjenjivati **”metodu malih koraka"** za učenike koji s teškoćom svladavaju sadržaje
  + ( učitelji)
* Organizirati **pomoć učenicima u učenju** ( razrednici)
* Primjenjivati **individualizirane i prilagođene programe** u radu s učenicima s teškoćama u razvoju (učitelji)
* Pravovremeno uočavati učenike s teškoćama i uključiti ih u rad stručno-razvojne službe
* Redovito pratiti uspjeh učenika s teškoćama i pravovremeno reagirati na neuspjeh
* Provesti nove postupke **utvrđivanja primjerenog oblika školovanja** (SRS)
* Redovito i **učestalo ocjenjivati** napredak učenika (učitelji)
* Stalno upoznavati učenike s **kriterijima ocjenjivanja** (učitelji)
* Pismene ispite **provoditi prema Vremeniku** pisanih provjera (učitelji)
* **Analizirati ponašanje i uspjeh učenika** na razrednim satima (razrednici)
* Pravovremeno izricati **kazne** zasprečavanje neprihvatljivih ponašanja učenika (svi)
* Koristiti **poticajne pedagoške mjere** (učitelji, razrednici)
* I**ndividualno razgovarati** s učenicima o njihovim problemima (razrednici, psiholog, SRS)

## VII. 2 SURADNJA S RODITELJIMA

* Na roditeljskim sastancima održavati **predavanja/radionice** za roditelje
  + (razrednici, SRS)
* **Kontinuirano individualno raditi** s roditeljima učenika s neuspjehom (razrednici,SRS)
* Upućivati roditelje na **razgovor s predmetnim učiteljima**, dati termin (razrednici)
* Roditelje koji ne kontaktiraju sa školom, pismeno pozivati na razgovor i prema potrebi **prijaviti Centru za socijalnu skrb** (razrednik,SRS)
* Poticati Vijeće roditelja na kompetentno djelovanje (ravnatelj)

## VII. 3 SURADNJA SVIH SKUPINA U ŠKOLI

* Unaprjeđivati **poučavanje i učenje**
* Poboljšavati **odnos učenika prema drugim učenicima** **i školi**
* Poboljšavati **odnos roditelja i** **škole**
* Unapređivati **higijensko-zdravstvene i sigurnosne mjere**

****

Klasa: 003-05/19-01-

Urbroj: 2182/1-12/1-11-19-

Vodice, 25. rujna 2020.

v.d. ravnateljica Škole: Predsjednik Školskog odbora:

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(Ivana Mikulandra) (Damir Bulat)